Joseph Marie Henry Alfred Perrier de la Bâthie

Ni Joseph Marie Henry Alfred Perrier de la Bâthie (11 Agosto 1873 – 2 Oktubre 1958) ket maysa idi a Pranses a botaniko a nag-espesialisado kadagiti mula ti Madagascar.

Isu ti kaanakan a lalaki ni Eugène Pierre Perrier de la Bâthie, (1825–1916), maysa pay a botaniko, a kimmuyog pay kaniana a nagur-urnong kadagiti mula.

Impalawagna dagiti dua a nangruna a ploristiko a probinsia ti Madagascar (ktaen ti Dagiti ekorehion ti Madagascar). Dagiti sumagmamano nga obrana ket mairaman ti La végétation malgache (1921), Biogéographie de plantes de Madagascar (1936), ken dagit inadmaduma a tomo dagiti serye ti Flore de Madagascar et des Comores (1946–1952).

Ti henero ti orkida iti Neobathiea (kasisigud a Bathiea) ket nanaganan idi a kas pammadayaw kaniana, ken ti pay indriid lemur Perrier's sifaka (Propithecus perrieri). Dagiti nadumaduma a sebbangan dagiti mula ti Madagascar ket nanaganan kaniana, a mairaman ti Adenia perrieri, Erythrina perrieri, Ensete perrieri, Euphorbia perrieri, Melanophylla perrieri, Podocarpus perrieri, Takhtajania perrieri (kasisigud a Bubbia perrieri), ken Xerosicyos perrieri.

Dagiti nagibasaran 

Dagiti botaniko manipud iti Pransia
1873 a pannakaipasngay
1958 nga ipupusay